Document ID: /roh_data/filtered/fineweb-2-filterrobots_roh.jsonl.gz/47324

cuntegn
Nov DC cun cumposiziuns da Benedetg Dolf
Trais onns suenter il disc cumpact cun musica da Tumasch Dolf segua ussa la musica dal figl, Benedetg Dolf. Sin il nov DC cun il titel «Schläft ein Lied – in allen Dingen» interpretescha l'ensemble vocal inCantanti ovras main enconuschentas dal cumponist da la Val Schons.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
36 chanzuns sa chattan sin il nov DC. Las bleras èn vegnidas registradas per la prima giada. Il dirigent da «inCantanti», Christian Klucker, s'occupa gia dapi sia lavur da maturitad cun Benedetg Dolf. Perquai enconuscha el fitg bain sias ovras ed emprova da derasar questa litteratura. Tar mintga concert da inCantanti sa chatta almain ina chanzun dals Dolfs. Oz pudais tadlar ina selecziun dal nov disc, ultra da quai vegn il dirigent Christian Klucker a pled.
Redacziun: Flurin Clalüna